JKN ร่วง 4% นักลงทุนขายทำกำไร หลัง 3 วันขึ้นแรง 50%
นักลงทุนเทขายทำกำไร JKN ฉุดหุ้นร่วง 4% หลัง 3 วันราคาขึ้นแรง 50% รับประเด็นซื้อซื้อ “Miss Universe Organization” 800 ล้านบาท ต่อยอดลิขสิทธิ์แบรนด์ Miss Universe หนุนกลุ่มธุรกิจ Commerce เติบโต
นักลงทุนเทขายทำกำไร JKN ฉุดหุ้นร่วง 4% หลัง 3 วันราคาขึ้นแรง 50% รับประเด็นซื้อซื้อ “Miss Universe Organization” 800 ล้านบาท ต่อยอดลิขสิทธิ์แบรนด์ Miss Universe หนุนกลุ่มธุรกิจ Commerce เติบโต
28 ต.ค. 2565

ผู้สื่อข่าวรายงานว่า วันนี้ (28 ต.ค.65) ราคาหุ้น บริษัท เจเคเอ็น โกลบอล กรุ๊ป จำกัด (มหาชน) หรือ JKN ณ เวลา 10:20 น. อยู่ที่ระดับ 5.40 บาท ลบ 0.20 บาท หรือ 3.57% สูงสุดที่ระดับ 5.60 บาท ต่ำสุดที่ระดับ 5.30 บาท ด้วยมูลค่าการซื้อขาย 280.19 ล้านบาท

ทั้งนี้ราคาหุ้น JKN ปรับตัวลดลงในวันนี้ หลังปรับตัวเพิ่มขึ้นมาแล้วกว่า 50% ในช่วง 3 วันที่ผ่านมา เนื่องจากได้บรรลุข้อตกลงการเข้าถือครองธุรกิจองค์กรนางงามจักรวาล หรือ Miss Universe Organization (MUO) จาก Endeavor Group Holdings, Inc. ซึ่งเป็นผู้ถือหุ้น 100% ของบริษัท IMG Worldwide, LLC ที่เป็นผู้ถือลิขสิทธิ์ Miss Universe
โดยการทำธุรกรรมดังกล่าวจะใช้เงินประมาณไม่เกิน 14 ล้านเหรียญสหรัฐ หรือประมาณ 550 ล้านบาท และสัญญาซื้อขายลิขสิทธิ์อีก 6 ล้านเหรียญสหรัฐ หรือประมาณ 250 ล้านบาท รวมทั้งสิ้นจะใช้เงินลงทุนครั้งนี้ไม่เกิน 20 ล้านเหรียญสหรัฐ หรือไม่เกิน 800 ล้านบาท ซึ่งมาจากการใช้เงินทุนหมุนเวียนในกิจการ ทั้งนี้ได้มีการชำระเงินตามที่กำหนดไว้ในสัญญาเรียบร้อยแล้ว เมื่อวันที่ 25 ต.ค. 65